El Fuego

„el Fuego“ (isp. „Ugnis“) – Lietuvos vokalinė vaikinų grupė, kurios sudėtyje – trys operinio balso vokalistai, Lietuvos muzikos ir teatro akademijos magistrantai.

 Nariai 
Grupę sudaro trys nariai: Rokas Spalinskas, Paulius Bagdanavičius, Edgaras Davidovičius. 

 Grupės biografija 
Ši pop-klasikos grupė sukurta kaip analogas tarptautinei operinės pop muzikos grupei Il Divo. Kviečiami koncertuoti įvairiuose bendruose koncertuose bei TV laidose, dalyvavo „Dainų dainoje“. Kaip atskiri nariai 2008 m. dalyvavo LTV muzikiniame projekte „Triumfo arka“. Pradėjusi koncertuoti, ši grupė išleido pirmąjį ir debiutinį savo albumą. Vaidina LNOBT, Klaipėdos muzikiniame teatre bei koncertuoja užsienyje.

2010 m. dalyvavo LNK muzikiniame projekte „Žvaigždžių duetai 4“ (kartu su modeliu Jurgita Tvarijonaite) bei TV3 muzikiniame projekte „Muzikos čempionų taurė“. 2011 m. su daina „Esu žmogus“ dalyvavo nacionalinėje atrankoje į 2011 m. Euroviziją ir išleido antrąjį albumą „Žodžiai gyvenimui“. 

2008 m. išleido pirmąjį savo albumą.

 Diskografija 

 Albumai 

„Fuego“ (2008) [Zuzi Records]

„Žodžiai gyvenimui“ (2011) [Zuzi Records]

 Papildomos dainos 
 Žvaigždžių milijonai (2009 m. konkurso „Dainų daina“ kūrinys)
 Esu žmogus (2011 m. nacionalinės atrankos į Euroviziją kūrinys)

 Nuorodos 
 „el Fuego“ muzikinė svetainė 

Kategorija:Lietuvos popmuzikos grupės
Kategorija:Lietuvos operos dainininkai